1 PRIEDAS

Prie darbo tarybos

2017 m. gruodžio 20 d.

Posėdžio protokolo Nr. 1

**VILNIAUS DARŽELIO-MOKYKLOS**

**“ŠALTINĖLIS”**

TVIRTINU:

Direktorė Violeta Kučinskaja

**DARBO TARYBOS VEIKLOS REGLAMENTAVIMAS**

1. **BENDROSIOS NOSTATOS APIE DARBO TARYBĄ**

1.1. Vilniaus darželio-mokyklos “Šaltinėlis” darbo taryba įgavo savo įgaliojimus ir pradėjo vykdyti funkcijas susirinkusi į pirmąjį posėdį, prieš tai sušaukta rinkimų komisijos pirmininko sprendimu Nr. 4 “Dėl išrinktos darbo tarybos”.

1.2. Vilniaus darželio-mokyklos “Šaltinėlis” darbo tarybą sudaro 3 nariai.

1.3. Darbo tarybos veiklos organizavimo klausimus reguliuoja šis darbo tarybos veiklos reglamentas. Jį savo kadencijos laikotarpiui tvirtina darbo taryba visų darbo tarybos narių balsų dauguma.

1. **DARBO TARYBOS STRUKTŪRA**

2.1. Darbo tarybą sudaro pirmininkas, pirmininko pavaduotojas ir sekretorius, kurie buvo išrinkti visų darbo tarybos narių balsų dauguma pirmajame darbo tarybos posėdyje.

2.2. Darbo tarybos pirmininkas (pirmininkui laikinai negalint eiti pareigų – pirmininko pavaduotojas);

2.2.1. šaukia darbo tarybos posėdžius ir jiems pirmininkauja;

2.2.2. atstovauja darbo tarybai teisme, santykiuose su darbuotojais, darbdaviu ir trečiaisiais asmenimis;

2.2.3. rengia metinės darbo tarybos atskaitos įstaigos darbuotojams projektą ir pateikia įstaigos darbuotojams darbo tarybos patvirtintą ataskaitą;

2.2.4. turi kitas šiame darbo tarybos veiklos reglamente bei atitinkamuose teisės aktuose nustatytas teises.

2.3. Darbo tarybos sekretorius tvarko ir saugo darbo tarybos dokumentaciją, informuoja darbo tarybos narius apie šaukiamo darbo tarybos posėdžio laiką, vietą, darbotvarkę, informuoja darbdavį apie darbo tarybos posėdžio vietą ir laiką, rašo darbo tarybos posėdžio protokolą ir atlieka kitus darbo tarybos pirmininko pavedimus. Darbo tarybos sekretoriui laikinai negalint eiti savo pareigų, jį pavaduoja darbo tarybos pirmininko paskirtas tarybos narys.

2.4. Ne vėliau kaip per 1 mėnesį nuo darbo tarybos įgaliojimų pradžios darbo tarybos pirmininkas raštu informuoja darbdavio buveinės teritorijos Valstybės darbo inspekcijos teritorinį skyrių apie darbo tarybos sudarymą, jos valdymo organus, darbdavio įmonės, įstaigos ar organizacijos, kurioje sudaryta darbo taryba, pavadinimą.

**III. DARBO TARYBOS POSĖDŽIAI**

3.1. Darbo tarybos posėdžiai vyksta ne rečiau kaip kartą per 12 mėnesių, jeigu kolektyvinėje sutartyje nenumatyta kitaip, darbo tarybos pirmininko, o jam laikinai negalint eiti pareigų – pirmininko pavaduotojo iniciatyva.

3.2. Darbo tarybos posėdžiai vyksta darbo metu, jeigu kolektyvinėje sutartyje nenumatyta kitaip. Parenkant posėdžio laiką ir trukmę, turi būti atsižvelgiama į nagrinėjamų klausimų sudėtingumą bei įstaigos technologines, darbo organizavimo ir kitas sąlygas.

3.3. Apie šaukiamo darbo tarybos posėdžio vietą ir laiką darbdaviui turi būti pranešama ne vėliau kaip prieš 3 darbo dienas, darbo tarybos nariams – ne vėliau kaip prieš 2 darbo dienas, išskyrus atvejus, kai jie visi sutinka su ankstesne posėdžio data.

3.4. Darbo tarybos posėdis yra teisėtas, jeigu jame dalyvauja ne mažiau kaip 2/3 darbo tarybos narių,.

3.5. Darbo tarybos sprendimai priimami dalyvaujančių darbo tarybos narių balsų dauguma. Balsams pasiskirsčius po lygiai, lemia posėdžio pirmininko balsas.

3.6. Darbo tarybos kvietimu darbo tarybo posėdžiuose

Turi teisę dalyvauti darbdavys ar jam atstovaujantys asmenys. Darbo tarybos kviestų darbuotojų dalyvavimas darbo tarybos posėdyje jų darbo metu turi būti suderintas su darbdaviu.

3.7. Darbo tarybos posėdžiai turi būti protokoluojami. Posėdžio protokolą ne vėliau kaip per 2 darbo dienas nuo posėdžio pasirašo posėdžio pirmininkas ir sekretorius,

3.8. Darbo tarybos kvietimu arba pritarimu (pritarius darbo tarybos narių daugumai) jos posėdžiuose turi teisę dalyvauti darbdavys ar jam atstovaujantys asmenys, įstaigoje veikiančios profesinės sąjungos ar šakos profesinių sąjungų atstovai. Prireikus darbo taryba į savo posėdžius gali kviestis atitinkamus srities ekspertus.

**IV. NARYSTĖ DARBO TARYBOJE, DARBO TARYBOS NARIŲ TEISĖS, PAREIGOS IR GARANTIJOS**

4.1. Į darbo tarybą išrinktas darbuotojas darbo tarybos nariu laikomas nuo darbo tarybos rinkimų balsavimo rezultatų paskelbimo. Darbuotojas, esantis pirmas kandidatų, rinkimuose gavusių bent 1 balsą, bet neišrinktų į darbo tarybą, sąraše, darbo tarybos nariu vietoje narystę darbo taryboje pabaigusio darbuotojo tampa nuo darbo tarybos sprendimo, kuriuo patvirtinami jo, kaip naujo darbo tarybos nario, įgaliojimai, priėmimo.

4.2. Narystė darbo taryboje pasibaigia:

4.2.1. darbo tarybos nariui mirus;

4.2.2. nutraukus darbo santykius, išskyrus atvejus, kai atleistas iš darbo tarybos narys įsiteisėjusiu teismo sprendimu grąžinamas į darbą;

4.2.3. darbo tarybos nariui, kurio įgaliojimai buvo patvirtinti vietoj atleisto iš darbo tarybos nario – įsiteisėjus teismo sprendimui, kuriuo atleistas iš darbo tarybos narys grąžinamas į darbą;

4.2.4. atsistatydinus iš darbo tarybos narių;

4.2.5. įsiteisėjus teismo sprendimui, kuriuo darbo tarybos nario išrinkimas į darbo tarybą pripažintas neteisėtu;

4.2.6. pasibaigus darbo tarybos veiklai šio reglamento 6.1. punkte nustatytais pagrindais.

4.3. Darbo tarybos narys turi teisę:

4.3.1. dalyvauti darbo tarybos posėdžiuose ir balsuoti visais juose svarstomais klausimais, išskyrus atvejus, kai nagrinėjama klausimas yra susijęs su jo ar ko šeimos nario asmeniu;

4.3.2. susipažinti su visais darbo tarybos dokumentais, išskyrus šio reglamento 5.9.-5.12 punktuose nustatytais atvejais.

4.3.3. teikti darbo tarybai informaciją ir pasiūlymas dėl įstaigos kolektyvinės sutarties projektų, darbdavio priimtų sprendimų ir kitų darbuotojams aktualių ekonominių, socialinių ir darbo klausimų;

4.3.4. atsistatydinti iš darbo tarybos nario pareigų;

4.3.5. atlikti kitus teisėtus veiksmus.

4.4. Darbo tarybos narys gali turėti ir kitų įstatymuose, kituose norminiuose teisės aktuose, taip pat kolektyvinėse sutartyse nustatytų teisių.

4.5. Darbo tarybos narys privalo:

4.5.1. atklikti darbo tarybos pavestas funkcijas, darbo tarybos priimtus sprendimus laikydamasis įstatymų ir kitų norminių teisės aktų bei šio reglamento nuostatų;

4.5.2. einant darbo tarybos nario pareigas sužinotus duomenis apie darbuotojus, jų asmeninę informaciją, taip pat informaciją, kuri nustatyta tvarka pripažinta valstybine, tarnybine, profesine, komercine (gamybine) paslaptimi, naudoti tik darbe tarybos nario funkcijoms atlikti;

4.5.3. narystės darbo taryboje metu, taip pat pasibaigus narystei ar nutraukus darbo sutartį su darbdaviu, saugoti 4.5.2. punkte nurodytus duomenis ir informaciją nuo asmenų, neturinčių teisės su jais susipažinti;

4.5.4. informuoti darbo tarybą apie pavestų funkcijų atlikimą;

4.5.5. nepažeisdamas 4.5.3. punkte nurodytos pareigos, informuoti įstaigos darbuotojus apie savo veiklą.

4.6. Darbo tarybos nariai savo pareigas paprastai vykdo darbo metu. Tuo tikslu darbo tarybos nariai darbo tarybos posėdžiams ir jų pareigų vykdymo laikui atleidžiami nuo darbo ne mažiau kaip 60 valandų per metus, jeigu kolektyvinėje sutartyje nenumatyta kitaip. Už šį laiką jiems mokamas vidutinis darbo užmokestis. Darbo tarybos narių funkcijų vykdymas gali būti vykdomas nuotoliniu būdu, naudojant įvairias informacines technologijas bei elektronines priemones, įstaigos vidaus darbo tvarkos taisyklėse nustatyta tvarka. Tais atvejais, kai darbo tarybos nario pareigų vykdymas susijęs su keliavimu tarp geografiškai nutolusių įstaigos struktūrinių padalinių, darbo tarybos ir darbdavio susitarimu arba kolektyvinėje sutartyje gali būti aptarta galimybė užtikrinti transportą arba suteikti darbo tarybos nariui daugiau laiko jo pareigoms atlikti ir mokėti jam vidutinį arbo užmokestį.

4.7. Darbo tarybos narių kvalifikacija, reikalinga darbuotojų funkcijoms įgyvendinti, turi būti keliama darbdavio lėšoms. Kvalifikacijai reguliariai kelti per metus turi būti skiriama ne mažiau kaip trys dienos, jeigu kolektyvinėje sutartyje nenumatyta kitaip. Konkretūs kvalifikacijos kėlimo terminai ir sąlygos nustatomi darbo tarybos ir darbdavio susitarime arba kolektyvinėje sutartyje.

4.8. Darbo tarybos narius atleidžiant iš darbo, jiems taikomos Darbo kodekse darbuotojų atstovams nustatytos garantijos.

4.9. Darbo tarybos nariams taikomos ir kitos lengvatos bei garantijos, nustatytos įstatymuose, kituose norminiuose teisės aktuose, taip pat kolektyvinėse sutartyse arba darbo tarybos ir darbdavio susitarimuose.

**V. DARBO TARYBOS TEISĖS IR PAREIGOS. DARBO TARYBOS SANTYKIAI SU DARBDAVIU**

5.1. Darbo taryba, atstovaudama įstaigos darbuotojams, turi teisę:

5.1.1. dalyvauti informavimo, konsultavimo ir kitose dalyvavimo procedūrose, kuriomis darbuotojai ir jų atstovai įtraukiamąjį darbdavio sprendimų priėmimą;

5.1.2. įstatymų, kolektyvinių sutarčių ar darbo tarybos ir darbdavio susitarimų nustatytais atvejais derinti darbdavio sprendimus;

5.1.3. sudaryti su darbdaviu įstaigos kolektyvinę sutartį, taip pat įstaigos struktūrinio padalinio kolektyvinę sutartį;

5.1.4. įgalioti darbo tarybos narį įstaigos darbo metu patekti įstaigos patalpas, susipažinti su darbuotojų darbo sąlygomis netrukdant darbuotojų darbui;

5.1.5. teisės aktų nustatytais atvejais ir terminais, gauti iš darbdavio ir iš valstybės, savivaldybių institucijų ir įstaigų informaciją, reikalingą savo funkcijoms atlikti;

5.1.6. teikti darbdaviui pasiūlymus dėl ekonominių, socialinių ir darbo klausimų, aktualių darbuotojams darbdavio sprendimų, darbo teisė normų įgyvendinimo;

5.1.7. inicijuoti kolektyvinį darbo ginčą dėl teisės, jeigu darbdavys nevykdo darbo teisės normų reikalavimų ar darbo tarybos ir darbdavio susitarimų;

5.1.8. esant būtinybei aptarti svarbius darbdavio darbuotojų ekonominius, socialinius ir darbo klausimus, sušaukti visuotinį darbdavio ar darbovietės darbuotojų susirinkimą (konferenciją), suderinus su darbdaviu susirinkimo (konferencijos) datą, laiką ir vietą;

5.1.9. priimti sprendimą skelbti streiką ar jam vadovauti, jeigu įstaigoje nėra veikiančios profesinės sąjungos ir jeigu darbuotojų kolektyvo susirinkimas neperdavė darbuotojų atstovavimo ir gynimo funkcijos atitinkamos ekonominės veiklios šakos profesinei sąjungai;

5.1.10.atlikti kitus veiksmus, neprieštaraujančius įstatymams, kitiems norminiams teisės aktams, bei veiksmus, numatytus kolektyvinėje sutartyje ar darbo tarybos ir darbdavio susitarimuose.

5.2. Darbo taryba negali atlikti funkcijų, kurios pagal įstatymus yra pripažintos profesinių sąjungų prerogatyva.

5.3. Darbo taryba privalo:

5.3.1. atlikti savo funkcijas laikydamasi įstatymų, kitų norminių teisės aktų, kolektyvinės sutarties, darbo tarybos ir darbdavio susitarimų bei šio reglamento nuostatų;

5.3.2. atlikdama savo funkcijas atsižvelgti į visų įstaigos darbuotojų teises ir interesus, nediskriminuoti atskirų darbuotojų, jų grupių ar atskirų struktūrinių padalinių darbuotojų;

5.3.3. informuoti įstaigos darbuotojus apie savo veiklą kasmet viešai pateikdama įstaigos darbuotojams metinės darbo tarybos veiklos ataskaitą;

5.3.4. raštu informuoti darbdavį ir profesinę sąjungą, veikiančią darbdavio lygmeniu, apie savo įgaliotus narius;

5.3.5. jeigu darbdavio lygmeniu veikia viena ar kelios profesinės sąjungos, abipusio pasitikėjimo pagrindais bendradarbiausit su visomis profesinėmis sąjungomis;

5.3.6. pasibaigus darbo tarybos nario narystei, ne vėliau kaip per 1 mėnesį patvirtinti įgaliojimus naujo darbo tarybos nario, kuriuo jo sutikimu gali būti pirmasis darbuotojas kandidatu, rinkimuose gavusiu bent 1 balsą, bet neišrinktų į darbo tarybą, sąraše:

5.3.7. laikytis geranoriškumo ir pagarbos teisėtiems darbdavio interesams principų.

5.4. Įstatymų, kolektyvinės sutarties bei darbo tarybos ir darbdavio susitarimų nustatytais atvejais,, terminais ir tvarka darbdavys turi nemokamai raštu pateikti darbo tarybai informaciją, susijusią su darbo santykiais ir įstaigos veikla. Kitais atvejais informaciją, reikalingą darbo tarybos funkcijoms atlikti, darbdavys darbo tarybai turi nemokamai raštu suteikti ne vėliau kaip per 10 dienų.

5.5. Įstatymų, kolektyvinės sutarties ar darbo tarybos ir darbdavio susitarimų nustatytais atvejais, terminais ir tvarka darbdavys turi konsultuotis su darbo taryba prieš priimdamas sprendimų arba suderinti savo būsimą sprendimą su darbo taryba.

5.6. Tuo tikslu jis iš anksto kreipiasi į darbo tarybą ir pateikia savo sprendimo priėmimo motyvus ir su tuo susijusią būtina informaciją. Savo nuomonę dėl darbdavio sprendimo darbo taryba turi išreikšti per darbdavio nustatytą terminą atsakyti. Šis terminas turi būti netrumpesnis kaip 10 dienų. Esant būtinybei, darbo taryba gali paprašyti papildomos informacijos. Šalims susitarus, darbo tarybai nustatytas terminas atsakyti gali būti pratęstas.

5.7. Gavęs darbo tarybos nuomonę, darbdavys privalo ją apsvarstyti ir motyvuotai atsakyti. Darbdavys gali inicijuoti papildomas diskusijas ar derybas su darbo taryba.

5.8. Jeigu pasiekiamas šalių susitarimas, jis gali būti įforminamas kolektyvine sutartimi arba raštišku darbo tarybos ir darbdavio susitarimu.

5.9. Darbdavys privalo laiku nemokamai raštu teikti informaciją darbo tarybai ir atsakyti už šios informacijos teisingumą.

5.10. Darbo tarybos nariai, pateikę darbdaviui rašytinį įsipareigojimą neatskleisti komercines (gamybines) ar profesines paslapties, turi teisę susipažinti su informacija, kuri yra laikoma komercine (gamybine) ar profesine paslaptimi, bet yra būtina jų pareigoms atlikti.

5.11. Darbdavys gali raštu atsisakyti teikti informaciją, kuri yra laikoma komercine (gamybine) ar profesine paslaptimi, jei tokia informacija dėl savo pobūdžio pagal objektyvius kriterijus pakenktų ar galėtų labai pakenkti įstaigai arba jos veiklai.

5.12. Gavusi raštišką atsisakymą, darbo tarybą per 1 mėnesį gali kreiptis į teismą. Teismui nustačius, kad atsisakymas pateikti informaciją yra nepagrįstas, atsisakymą pateikęs darbdavys įpareigojamas per protingą laikotarpį tokią informaciją suteikti.

5.13. Datbo taryba yra nepriklausoma nuo darbdavio. Darbdaviui draudžiama daryti įtaką darbo tarybos sprendimams ar kitaip kištis į darbo tarybos veiklą.

5.14. Darbdavys turi teisę kreiptis į teismą prašydamas nutraukti darbo tarybos veiksmus, kurie pažeidžia įį ar kitus įstatymus ar darbo tarybos ir darbdavio susitarimus.

5.15. Darbo tarybos funkcijos atlikti, darbdavys skiria patalpas, leidžia naudotis turimomis darbo priemonėmis. Konkrečias arbo tarybos materialinio techninio aprūpinimo sąlygas nustato kolektyvinė sutartis arba darbo tarybos ir darbdavio susitarimas.

**VI. DARBO TARYBOS VEIKLOS PASIBAIGIMAS**

6.1. Darbo tarybos veikla pasibaigia:

6.1.1. kai nutrūkta darbdavio veikla, nesant teisų perėmėjo, ar nutraukiama darbovietės veikla, jos darbuotojų neperkėlus į kitą darbdavio darbovietę.

6.1.2. kai pasibaigia darbo tarybos kadencija;

6.1.3. kai darbo taryboje lieka mažiau kaip 3 jos nariai ir atsarginių darbo tarybos narių sąraše nėra nė vieno kandidato turinčio teisę tapti darbo tarybos nariu;

6.1.4. darbo tarybos sprendimu, priimti daugiau, kaip 2/3 darbo tarybos narių balsų;

6.1.5. kai darbdavys sujungiamas ar prijungiamas prie kitos įmonės, įstaigos ar organizacijos arba darbdavio verslas ar verslo dalis perduodamas kitam ir jame veikusi darbo taryba susitaria su verslo perėmėjo darbo taryba dėl naujos darbo tarybos rinkimų. Taip nesusitarus, veikusi darbo taryba išlaiko savo įgaliojimus atstovauti darbdavio ar verslo ar verslo dalies darbuotojams iki savo kadencijos pabaigos arba naujos darbo tarybos verslo pardavėjo įmonėje, įstaigoje, organizacijoje sudarymo, atsižvelgiant į tai, kuris terminas yra trumpesnis.

6.2. Darbo tarybos veikla pasibaigia paskutinę kadencijos dieną. Jei iki kadencijos pabaigos nustatyta tvarka išrenkama nauja darbo taryba, darbo tarybos veikla pasibaigia naujai darbo tarybai gavus įgaliojimus, tačiau ne vėliau, kaip praėjus 2 mėnesiams po darbo tarybos kadencijos pabaigos.

6.3. Jei nepasibaigus darbo tarybos kadencijai nustatyta tvarka įstaigoje yra įsteigiama ir pradeda veikti įstaigos profesinė sąjunga ar įstaigos darbuotojų kolektyvo susirinkimas darbuotojų atstovavimo ir gynimo funkciją perduoda atitinkamos ekonominės veiklos šakos profesinei sąjungai, darbo taryba tęsia savo veiklą.

6.4. Kai darbo tarybos veikla pasibaigia išrinktai naujai darbo tarybai gavus įgaliojimus, darbo tarybos dokumentai per 7 dienas turi būti perduodami naujai darbo tarybai. Kia darbo tarybos veikla pasibaigia kitais pagrindais, darbo tarybos dokumentai per 7 dienas perduodami turintiems teisę veikti įstaigos vardu asmeniui.

6.5. Už darbo tarybos dokumentų perdavimą atsako darbo tarybos pirmininkas ar kitas įgaliotas darbo tarybos narys. Dokumentai perduodami priėmimo-perdavimo aktu.

6.5. Darbo tarybos dokumentai turi būti saugomi 3 metus po darbo tarybos veiklos pasibaigimo.